इससे पहले ’जल स्वावलम्बन अभियान’ की भी प्रधानमंत्री ने अपने मन की बात कार्यक्रम में प्रशंसा की थी और कहा था कि यह अभियान पूरे देश के लिए मॉडल बनेगा। इसके लिए उन्होंने नीति आयोग को निर्देश भी दिए थे। उन्होंने मुख्यमंत्री श्रीमती वसुन्धरा राजे की पहल पर प्रदेश में शुरू किए गए वन महोत्सव कार्यक्रम की प्रशंसा करते हुए कहा था कि राजस्थान जैसे मरू भूमि वाले प्रदेश में वन महोत्सव जैसा अभियान चलाना एक बड़ी बात है।